text: 40-årig mand fra lokalområdet fremstilles i grundlovsforhør
  19 december 2015 kl. 08.31
  En 40-årig mand fra Rødding bliver lørdag klokken 11.00 fremstillet i grundlovsforhør ved retten i Esbjerg. 
  Politiet oplyser til TV SYD lørdag morgen, at en 40-årig mand fra lokalområdet er anholdt, og han fremstilles lørdag kl. 11 i grundlovsforhør ved retten i Esbjerg.
  Han sigtes blandt andet for at have bragt andres liv og førlighed i fare, og  for overtrædelse af fyrværkeriloven samt for våbenloven efter fund af store mængder fyrværkeri i en lagerhal på en nedlagt ejendom ved Rødding.
  Politiet oplyser at anklagemyndigheden vil begære dørene lukkede ved retsmødet af hensyn til den videre efterforskning.
  